Βρυξέλλες, 22.12.2004

COM(2004)825 τελικό

Πρόταση

ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ

περί τροποποιήσεως του παραρτήματος του κανονισμού (ΕΚ) αριθ. 2042/2000 για την επιβολή οριστικού δασμού αντιντάμπινγκ στις εισαγωγές συσκευών λήψεως εικόνων για την τηλεόραση, καταγωγής Ιαπωνίας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Βάσει του κανονισμού (ΕΚ) αριθ. 1015/94 του Συμβουλίου (όπως τροποποιήθηκε εν συνεχεία), επεβλήθη οριστικός δασμός αντιντάμπινγκ στις εισαγωγές ορισμένων συσκευών λήψεως εικόνων για την τηλεόραση, καταγωγής Ιαπωνίας. Το Συμβούλιο απέκλεισε από το πεδίο εφαρμογής του δασμού αντιντάμπινγκ τις συσκευές λήψεως, που απαριθμούνται στο παράρτημα του εν λόγω κανονισμού, οι οποίες αποτελούν επαγγελματικές συσκευές λήψεως υψηλής τεχνολογίας που εμπίπτουν από τεχνική άποψη στον ορισμό προϊόντος του προαναφερθέντος κανονισμού αλλά δεν μπορούν να θεωρηθούν ως συσκευές τηλεοπτικών μεταδόσεων.

Τον Σεπτέμβριο του 2000 το Συμβούλιο, με τον κανονισμό (ΕΚ) αριθ. 2042/2000, επιβεβαίωσε τον προαναφερθέντα οριστικό δασμό αντιντάμπινγκ που επεβλήθη σύμφωνα με το άρθρο 11 παράγραφος 2 του κανονισμού (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο πρακτικών ντάμπινγκ εκ μέρους χωρών μη μελών της Ευρωπαϊκής Κοινότητας.

Η Επιτροπή έλαβε αιτήσεις από δύο Ιάπωνες παραγωγούς εξαγωγείς συσκευών λήψεως εικόνων για την τηλεόραση, προκειμένου να προστεθούν ορισμένα μοντέλα επαγγελματικών συσκευών λήψεως στο παράρτημα του κανονισμού (ΕΚ) 2042/2000 του Συμβουλίου και έτσι να εξαιρεθούν από την εφαρμογή του δασμού αντιντάμπινγκ.

Η συνημμένη πρόταση κανονισμού του Συμβουλίου περιλαμβάνει λεπτομερέστερες πληροφορίες, βάσει των οποίων συνάγεται ότι αμφότερα τα μοντέλα πρέπει να εξαιρεθούν από την εφαρμογή του δασμού αντιντάμπινγκ και, συνεπώς, να περιληφθούν στο προαναφερθέν παράρτημα, δεδομένου ότι θεωρήθηκαν ως επαγγελματικές συσκευές λήψεως.

Τα ενδιαφερόμενα μέρη ενημερώθηκαν και δεν προέβαλαν αντιρρήσεις σχετικά με τη συνημμένη πρόταση. Επίσης, έγιναν διαβουλεύσεις με την Επιτροπή Αντιντάμπινγκ, η οποία συμφώνησε ομόφωνα.

Συνεπώς, προτείνεται να τροποποιηθεί το παράρτημα του κανονισμού (ΕΚ) αριθ. 2042/2000 του Συμβουλίου και να εγκριθεί η δημοσίευση του συνημμένου κανονισμού στην Επίσημη Εφημερίδα της Ευρωπαϊκής Ένωσης .

Πρόταση

ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ

περί τροποποιήσεως του παραρτήματος του κανονισμού (ΕΚ) αριθ. 2042/2000 για την επιβολή οριστικού δασμού αντιντάμπινγκ στις εισαγωγές συσκευών λήψεως εικόνων για την τηλεόραση, καταγωγής Ιαπωνίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας[1] ("βασικός κανονισμός"),

την πρόταση που υπέβαλε η Επιτροπή μετά από διαβουλεύσεις με τη Συμβουλευτική Επιτροπή,

Εκτιμώντας τα ακόλουθα:

Α. ΠΡΟΗΓΟΥΜΕΝΕΣ ΔΙΑΔΙΚΑΣΙΕΣ

(1) Το Συμβούλιο, με τον κανονισμό (EΚ) αριθ. 1015/94[2], επέβαλε οριστικό δασμό αντιντάμπινγκ στις εισαγωγές συσκευών λήψεως εικόνων για την τηλεόραση, καταγωγής Ιαπωνίας.

(2) Με τον κανονισμό (ΕΚ) αριθ. 1015/94 άρθρο 1 παράγραφος 3 στοιχείο ε), το Συμβούλιο απέκλεισε από το πεδίο εφαρμογής του δασμού αντιντάμπινγκ τις συσκευές λήψεως εικόνων που απαριθμούνται στο παράρτημα του εν λόγω κανονισμού (εφεξής καλούμενο "το παράρτημα"), οι οποίες αποτελούν επαγγελματικές συσκευές λήψεως υψηλής τεχνολογίας που εμπίπτουν από τεχνική άποψη στον ορισμό του προϊόντος, ο οποίος αναφέρεται στο άρθρο 1 παράγραφος 2 του κανονισμού (ΕΚ) αριθ. 1015/94, αλλά δεν μπορούν να θεωρηθούν ως συσκευές λήψεως εικόνων για την τηλεόραση.

(3) Τον Οκτώβριο του 1995 το Συμβούλιο, με τον κανονισμό (ΕΚ) αριθ. 2474/95[3], τροποποίησε τον κανονισμό (ΕΚ) αριθ. 1015/95, ιδίως όσον αφορά τον ορισμό του ομοειδούς προϊόντος και ορισμένα μοντέλα επαγγελματικών συσκευών λήψεως, τα οποία εξαιρούνταν ρητά από την επιβολή του οριστικού δασμού αντιντάμπινγκ.

(4) Τον Οκτώβριο του 1997 το Συμβούλιο, με τον κανονισμό (ΕΚ) αριθ. 1952/97[4], τροποποίησε τους συντελεστές του οριστικού δασμού αντιντάμπινγκ για δύο ενδιαφερόμενες εταιρείες, την Sony Corporation και την Ikegami Tsushinki Co. Ltd, βάσει του άρθρου 12 του βασικού κανονισμού. Επιπλέον, το Συμβούλιο απέκλεισε από το πεδίο εφαρμογής του δασμού αντιντάμπινγκ ορισμένα νέα μοντέλα επαγγελματικών συσκευών λήψεως, τα οποία προσέθεσε στο παράρτημα.

(5) Τον Ιανουάριο του 1999 και τον Ιανουάριο του 2000 το Συμβούλιο, με τους κανονισμούς (ΕΚ) αριθ. 193/1999[5] και (ΕΚ) αριθ. 176/2000[6], τροποποίησε τον κανονισμό (ΕΚ) αριθ. 1015/94 προσθέτοντας στο παράρτημά του ορισμένα διάδοχα μοντέλα επαγγελματικών συσκευών λήψεως, τα οποία, με τον τρόπο αυτό, εξαιρούνταν από την εφαρμογή του οριστικού δασμού αντιντάμπινγκ. Τον Οκτώβριο του 2004 το Συμβούλιο, με τον κανονισμό (ΕΚ) 1754/2004[7], τροποποίησε τον κανονισμό (ΕΚ) αριθ. 176/2000.

(6) Το Σεπτέμβριο του 2000 το Συμβούλιο, με τον κανονισμό (EΚ) αριθ. 2042/2000[8], επιβεβαίωσε τους οριστικούς δασμούς αντιντάμπινγκ που επέβαλλε ο κανονισμός (ΕΚ) αριθ. 1015/94 (όπως τροποποιήθηκε εν συνεχεία) σύμφωνα με το άρθρο 11 παράγραφος 2 του βασικού κανονισμού.

(7) Τον Ιανουάριο και τον Μάιο του 2001, το Συμβούλιο, με τους κανονισμούς (ΕΚ) αριθ. 198/2001[9] και (ΕΚ) αριθ. 951/2001[10], επέφερε τροποποιήσεις στον κανονισμό (ΕΚ) αριθ. 2042/2000 του Συμβουλίου, προσθέτοντας στο παράρτημά του ορισμένα διάδοχα μοντέλα επαγγελματικών συσκευών λήψεως, τα οποία, με τον τρόπο αυτό, εξαιρούνταν από την εφαρμογή του οριστικού δασμού αντιντάμπινγκ.

(8) Το Σεπτέμβριο του 2001, μετά από ενδιάμεση αναθεώρηση σύμφωνα με το άρθρο 11 παράγραφος 3 του βασικού κανονισμού, το Συμβούλιο, με τον κανονισμό (EΚ) αριθ. 1900/2001[11], επιβεβαίωσε το ύψος του οριστικού δασμού αντιντάμπινγκ που είχε επιβληθεί, με τον κανονισμό (EΚ) αριθ. 2042/2000 του Συμβουλίου, στις εισαγωγές συσκευών λήψεως εικόνων για την τηλεόραση από τον παραγωγό εξαγωγέα Hitachi Denshi Ltd.

(9) Το Σεπτέμβριο του 2002 το Συμβούλιο, με τον κανονισμό (ΕΚ) αριθ. 1696/2002[12], τροποποίησε τον κανονισμό (ΕΚ) αριθ. 2042/2000 προσθέτοντας στο παράρτημά του ορισμένα διάδοχα μοντέλα επαγγελματικών συσκευών λήψεως, τα οποία, με τον τρόπο αυτό, εξαιρούνταν από το πεδίο εφαρμογής του οριστικού δασμού αντιντάμπινγκ.

(10) Τον Απρίλιο του 2004 το Συμβούλιο, με τον κανονισμό (ΕΚ) αριθ. 825/2004[13], τροποποίησε τον κανονισμό (ΕΚ) αριθ. 2042/2000 προσθέτοντας στο παράρτημά του ορισμένα διάδοχα μοντέλα επαγγελματικών συσκευών λήψεως, τα οποία, με τον τρόπο αυτό, εξαιρούνταν από το πεδίο εφαρμογής του οριστικού δασμού αντιντάμπινγκ.

Β. ΕΡΕΥΝΑ ΣΧΕΤΙΚΑ ΜΕ ΤΑ ΝΕΑ ΜΟΝΤΕΛΑ ΕΠΑΓΓΕΛΜΑΤΙΚΩΝ ΣΥΣΚΕΥΩΝ ΛΗΨΕΩΣ

1. Διαδικασία

(11) Δύο Ιάπωνες παραγωγοί εξαγωγείς, και συγκεκριμένα οι εταιρείες Sony Corporation ("Sony") και Victor Company of Japan Limited (‘JVC’), πληροφόρησαν την Επιτροπή ότι είχαν την πρόθεση να διαθέσουν νέα μοντέλα επαγγελματικών συσκευών λήψεως στην κοινοτική αγορά και ζήτησαν να προστεθούν τα νέα αυτά μοντέλα επαγγελματικών συσκευών λήψεως, καθώς και τα εξαρτήματά τους, στο παράρτημα του κανονισμού (EΚ) αριθ. 2042/2000 του Συμβουλίου έτσι ώστε να εξαιρεθούν από το πεδίο εφαρμογής των δασμών αντιντάμπινγκ.

(12) Η Επιτροπή ενημέρωσε σχετικά τον κοινοτικό κλάδο παραγωγής και άρχισε έρευνα προκειμένου να προσδιοριστεί κατά πόσον τα υπό εξέταση προϊόντα εμπίπτουν στο πεδίο των δασμών αντιντάμπινγκ και κατά πόσον έπρεπε να τροποποιηθεί ανάλογα το διατακτικό του κανονισμού (ΕΚ) αριθ. 2042/2000.

2. Μοντέλα που αποτέλεσαν αντικείμενο της έρευνας

(13) Οι αιτήσεις για εξαίρεση, που υποβλήθηκαν συνοδευόμενες από τις σχετικές τεχνικές πληροφορίες, αφορούσαν τα ακόλουθα μοντέλα συσκευών λήψεως:

(i) Sony:

- σκόπευτρο HDVF-C30W

(ii) JVC:

- κεφαλή συσκευής λήψεως KY-F560E

Το σκόπευτρο της Sony παρουσιάστηκε ως μοντέλο το οποίο μπορεί να χρησιμοποιηθεί μόνο με βιντεοκάμερες και συσκευές λήψεως που βρίσκονται εκτός του πεδίου εφαρμογής του κανονισμού (ΕΚ) αριθ. 2042/2000. Το μοντέλο της JVC παρουσιάστηκε ως διάδοχο μοντέλο επαγγελματικής συσκευής λήψεως, το οποίο εξαιρείται ήδη από το ισχύον μέτρο αντιντάμπινγκ.

3. Πορίσματα

i) Σκόπευτρο HDVF-C30W

(14) Σχετικά με το σκόπευτρο HDVF-C30W, διαπιστώθηκε ότι αυτό εμπίπτει στην περιγραφή προϊόντος του άρθρου 1 παράγραφος 2 στοιχείο β) του κανονισμού (ΕΚ) αριθ. 2042/2000 του Συμβουλίου. Ωστόσο, μπορεί να χρησιμοποιηθεί μόνο με κεφαλές συσκευών λήψεως που δεν εμπίπτουν στην περιγραφή προϊόντος του άρθρου 1 παράγραφος 2 στοιχείο α) του ίδιου κανονισμού. Ειδικότερα, ο λόγος σήματος προς θόρυβο των εν λόγω κεφαλών είναι 54 dB, ενώ η περιγραφή στον κανονισμό (ΕΚ) αριθ. 2042/2000 του Συμβουλίου, για τις κεφαλές συσκευών λήψεως, απαιτεί «55 dB ή περισσότερο, με συνήθη ενίσχυση». Ως εκ τούτου, συνήχθη το συμπέρασμα ότι το συγκεκριμένο σκόπευτρο πρέπει να θεωρηθεί ως επαγγελματική συσκευή λήψεως, η οποία εμπίπτει στον ορισμό του άρθρου 1 παράγραφος 3 στοιχείο ε) του κανονισμού (ΕΚ) αριθ. 2042/2000 του Συμβουλίου. Έτσι, το σκόπευτρο αυτό πρέπει να εξαιρεθεί από το πεδίο εφαρμογής των σημερινών μέτρων αντιντάμπινγκ και να προστεθεί στο παράρτημα του κανονισμού (ΕΚ) αριθ. 2042/2000 του Συμβουλίου.

(15) Σύμφωνα με την καθιερωμένη πρακτική των κοινοτικών οργάνων, το εν λόγω μοντέλο αρχίζει να απαλλάσσεται από το δασμό από την ημερομηνία κατά την οποία οι υπηρεσίες της Επιτροπής παραλαμβάνουν τη σχετική αίτηση εξαίρεσης. Συνεπώς, όλες οι εισαγωγές του κατωτέρω σκοπεύτρου, οι οποίες πραγματοποιήθηκαν από 1ης Απριλίου 2003 και εντεύθεν, απαλλάσσονται από τον δασμό:

Sony – σκόπευτρο HDVF-C30W

ii) Κεφαλή συσκευής λήψεως KY-F560E

(16) Σχετικά με την κεφαλή συσκευής λήψεως KY-F560E, διαπιστώθηκε ότι, αν και εμπίπτει στην περιγραφή προϊόντος του άρθρου 1 παράγραφος 2 στοιχείο α) του κανονισμού (ΕΚ) αριθ. 2042/2000, το μοντέλο αυτό χρησιμοποιείται κυρίως σε τεχνικές και ιατρικές εφαρμογές. Ως εκ τούτου, συνήχθη το συμπέρασμα ότι το συγκεκριμένο μοντέλο πρέπει να θεωρηθεί ως επαγγελματική συσκευή λήψεως που εμπίπτει στον ορισμό του άρθρου 1 παράγραφος 3 στοιχείο ε) του κανονισμού (ΕΚ) αριθ. 2042/2000 του Συμβουλίου. Συνεπώς, πρέπει να εξαιρεθεί από το πεδίο εφαρμογής των σημερινών μέτρων αντιντάμπινγκ και να προστεθεί στο παράρτημα του κανονισμού (ΕΚ) αριθ. 2042/2000 του Συμβουλίου.

(17) Σύμφωνα με την καθιερωμένη πρακτική των κοινοτικών οργάνων, το εν λόγω μοντέλο αρχίζει να απαλλάσσεται από το δασμό από την ημερομηνία κατά την οποία οι υπηρεσίες της Επιτροπής παραλαμβάνουν τη σχετική αίτηση εξαίρεσης. Συνεπώς, όλες οι εισαγωγές του κατωτέρω μοντέλου συσκευής λήψεως, οι οποίες πραγματοποιήθηκαν από 1ης Απριλίου 2004 και εντεύθεν, απαλλάσσονται από τον δασμό:

JVC - Κεφαλή συσκευής λήψεως KY-F560E

4. Ενημέρωση των ενδιαφερομένων μερών και συμπεράσματα

(18) Η Επιτροπή ενημέρωσε τον κοινοτικό κλάδο παραγωγής και τους εξαγωγείς συσκευών λήψεως εικόνων για την τηλεόραση σχετικά με τα πορίσματά της και τους έδωσε την ευκαιρία να εκθέσουν τις απόψεις τους. Κανένα από τα μέρη δεν προέβαλε αντιρρήσεις σχετικά με τα πορίσματα της Επιτροπής.

(19) Με βάση τα ανωτέρω, ο κανονισμός (ΕΚ) αριθ. 2042/2000 πρέπει να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΚ) αριθ. 2042/2000 του Συμβουλίου αντικαθίσταται από το παράρτημα του παρόντος κανονισμού.

Άρθρο 2

1. Ο παρών κανονισμός τίθεται σε ισχύ την ημέρα που έπεται της ημερομηνίας δημοσίευσής του στην Επίσημη Εφημερίδα της Ευρωπαϊκής Ένωσης .

2. Ο παρών κανονισμός εφαρμόζεται στις εισαγωγές των κατωτέρω μοντέλων, τα οποία παράγονται και εξάγονται προς την Κοινότητα από τους εξής παραγωγούς εξαγωγείς:

α) Sony Corporation (Sony) από 1ης Απριλίου 2003:

- Σκόπευτρο HDVF-C30W

β) Victor Company of Japan Limited (JVC) από 15ης Απριλίου 2004:

- Κεφαλή συσκευής λήψεως KY-F560E

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Κατάλογος επαγγελματικών συσκευών λήψεως εικόνων, που δεν έχουν χαρακτηριστεί ως συσκευές λήψεως εικόνων για την τηλεόραση (συσκευές τηλεοπτικών μεταδόσεων) και που εξαιρούνται από το πεδίο εφαρμογής των μέτρων

+++++ TABLE +++++

[1] ΕΕ L 56, 6.3.1996, σ. 1. Κανονισμός, όπως τροποποιήθηκε τελευταία με τον κανονισμό (EΚ) αριθ. 461/2004 (ΕΕ L 77, της 13.3.2004, σ. 12).

[2] ΕΕ L 111, 30.4.1994, σ. 106 Κανονισμός, όπως τροποποιήθηκε τελευταία με τον κανονισμό (ΕΚ) αριθ. 176/2000 (ΕΕ L 22, 27.1.2000, σ. 29).

[3] ΕΕ L 255, 25.10.1995, σ. 11.

[4] ΕΕ L 276, 9.10.1997, σ. 20.

[5] ΕΕ L 22, 29.1.1999, σ. 10.

[6] ΕΕ L 22, 27.1.2000, σ. 29.

[7] ΕΕ L 313, 12.10.2004, σ. 1.

[8] ΕΕ L 244, 29.9.2000, σ. 38. Καvovισμός, όπως τρoπoπoιήθηκε τελευταία με τov καvovισμό (ΕΚ) αριθ. 825/2004 (ΕΕ L 127, 29.4.2004, σ. 12).

[9] ΕΕ L 30, 1.2.2001, σ. 1.

[10] ΕΕ L 134, 17.5.2001, σ. 18

[11] ΕΕ L 261, 29.9.2001, σ. 3

[12] ΕΕ L 259, 27.9.2002, σ. 1.

[13] ΕΕ L 127, 29.4.2004, σ. 12.